Illyustrativ foto Departamentning Toshkent shahar boshqarmasi xodimlari tomonidan Olmazor tumani, Dilsaroy ko‘chasida joylashgan kafe oldida tezkor tadbir o‘tkazildi. Bosh prokuratura matbuot xizmati xabariga ko‘ra, fuqaro A.Q. o‘zining 2013 yilda tug‘ilgan voyaga yetmagan farzandi B.Q.ni fuqaro M.A.ga 15 mln so‘mga sotgan vaqtda ashyoviy dalillar bilan ushlangan. Mazkur holat yuzasidan A.Q.ga nisbatan O‘zbekiston Respublikasi Jinoyat kodeksining 135-moddasi 3-qismi «a» bandi bilan jinoyat ishi qo‘zg‘atilib, tergov harakatlari o‘tkazilmoqda.